**ত্শুল-খ্রিম্স-র্গ্যা-ম্ত্শো** (তিব্বতি: ཚུལ་ཁྲིམས་རྒྱ་མཚོ་, ওয়াইলি: *tshul khrim rgya mtsho*), (২৯শে মার্চ, ১৮১৬ – ১৮৩৭) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দশম দলাই লামা ছিলেন।

জন্ম
----

ত্শুল-খ্রিম্স-র্গ্যা-ম্ত্শো ১৮১৬ খ্রিষ্টাব্দের ২৯শে মার্চ তিব্বতের লি-থাং অঞ্চলে জন্মগ্রহণ করেন। তার পিতার নাম ছিল ব্লো-ব্জাং-স্ন্যান-গ্রাগ্স (ওয়াইলি: *blo bzang snyan grags*) এবং মাতার নাম ছিল র্নাম-র্গ্যাল-বু-খ্রিদ (ওয়াইলি: *rnam rgyal bu khrid*)। ত্শুল-খ্রিম্স-র্গ্যা-ম্ত্শোকে দশম দলাই লামা হিসেবে চিহ্নিত করার পর তার পরিবারকে ইয়ুতোক নামক স্তানে প্রচুর পরিমাণে সম্পত্তি ও তার পিতা ব্লো-ব্জাং-স্ন্যান-গ্রাগ্সকে সাম্মানিক উপাধি প্রদান করে পরিবারটিকে তিব্বতের একটি অভিজাত পরিবারে উন্নীত করা হয়।

দলাই লামা হিসেবে চিহ্নিতকরণ
---------------------------

নবম দলাই লামার পুনর্জন্ম রূপে যে ছয়জন শিশুকে পরবর্তী দলাই লামা হিসেবে প্রার্থী করা হয়, তার মধ্যে ত্শুল-খ্রিম্স-র্গ্যা-ম্ত্শোকেই তিব্বতী উচ্চপদস্থ লামারা ও অষ্টম দে-মো রিন-পো-ছে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (ওয়াইলি: *blo bzang thub bstan 'jigs med rgya mtsho*) নামক তৎকালীন তিব্বতের রাজপ্রতিনিধি পছন্দ করেন। কিন্তু চিং রাজসভা থেকে চিং সম্রাট চিয়ানলোং কর্তৃক প্রবর্তিত লটারির মাধ্যমে অবতারী লামাদের পুনর্জন্ম চিহ্নিতকরণের গ্সের-বুম-স্ক্রুগ-পা (ওয়াইলি: *gser bum skrug pa*) পদ্ধতির মাধ্যমে দশম দলাই লামা নির্বাচনের ওপর জোর দেন। যদিও দশম দলাই লামার ক্ষেত্রে এই পদ্ধতির প্রয়োগ করা হয়েছিল কি না, সেই বিষয়ে দ্বিমত রয়েছে, কিন্তু যাই হোক না কেন, চিং রাজসভা দশম দলাই লামা হিসেবে ত্শুল-খ্রিম্স-র্গ্যা-ম্ত্শোকে চিহ্নিতকরণের এক বছর পরে ১৮২২ খ্রিষ্টাব্দে আনুষ্ঠানিক ভাবে নিশ্চিত করে।

শিক্ষা
------

১৮২৩ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ পদান করেন। ঙ্গাগ-দ্বাং-স্ন্যান-গ্রাগ্স (ওয়াইলি: *ngag dbang snyan grags*) নামক ছেষট্টিতম দ্গা'-ল্দান-খ্রি-পা, ঙ্গাগ-দ্বাং-ছোস-'ফেল (ওয়াইলি: *ngag dbang chos 'phel*) নামক সত্তরতম দ্গা'-ল্দান-খ্রি-পা, ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো (ওয়াইলি: *ngag dbang 'jam dpal tshul khrims rgya mtsho*) নামক তিয়াত্তরতম দ্গা'-ল্দান-খ্রি-পা প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। ১৮২৫ খ্রিষ্টাব্দে তিনি দ্রেপুং বৌদ্ধবিহার থেকে শিক্ষালাভ সমাপ্ত করেন।

শেষ জীবন
--------

১৮৩০ খ্রিষ্টাব্দে ত্শুল-খ্রিম্স-র্গ্যা-ম্ত্শোকে তিব্বত রাষ্ট্রের প্রশাসনিক দায়িত্ব প্রদান করেন। ১৮৩৪ খ্রিষ্টাব্দে তিনি মঙ্গোলিয়ার থোর-র্গোদ (ওয়াইলি: *thor rgod*) রাজ্যের রাজা এবং ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান (ওয়াইলি: *'jam dbyangs bzhad pa*) নামক পঞ্চম র্জে-ব্ত্সুন-দাম-পা হো-থোগ-থু ওয়াইলি: *rje btsun dam pa ho thog thu*) উপাধিধারী অবতারী লামাকে শিক্ষা প্রদান করেন। এই বছর সপ্তম পাঞ্চেন লামা তাকে ভিক্ষুর শপথ প্রদান করেন। এই বছরেই লাসা শহরে একটি মহামারী দেখা দিলে তিনি সেই রোগে আক্রান্ত হয়ে অসুস্থ হয়ে পড়েন এবং ১৮৩৭ খ্রিষ্টাব্দে তার মৃত্যু ঘটে।

তথ্যসূত্র
---------

1. 1 2 3 4  Chhosphel, Samten (নভেম্বর ২০১১)। "The Tenth Dalai Lama, Tsultrim Gyatso"। *The Treasury of Lives*। treasuryoflives.com। সংগ্রহের তারিখ জুলাই ২৮, ২০১৪।
2. ↑  Khetsun Sangpo Rinpoche. (1982). "Life and times of the Eighth to Twelfth Dalai Lamas." *The Tibet Journal*. Vol. VII Nos. 1 & 2. Spring/Summer 1982, p. 49.
3. ↑  "The Dalai Lamas"। The Office of His Holiness The Dalai Lama। ১৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১২।

আরো পড়ুন
---------


উইকিমিডিয়া কমন্সে **ত্শুল-খ্রিম্স-র্গ্যা-ম্ত্শো** সংক্রান্ত মিডিয়া রয়েছে।

* Maher, Derek. 2005. "The Tenth Dalai Lama, Tsultrim Gyatso." In The Dalai Lamas: A Visual History. Martin Brauen, ed. London: Serindia, pp. 131–133.
* Mullin, Glenn H. (2001). The Fourteen Dalai Lamas: A Sacred Legacy of Reincarnation, pp. 353–361. Clear Light Publishers. Santa Fe, New Mexico. আইএসবিএন ১-৫৭৪১৬-০৯২-৩.

|
|  |
| পূর্বসূরীলুং-র্তোগ্স-র্গ্যা-ম্ত্শো | **ত্শুল-খ্রিম্স-র্গ্যা-ম্ত্শো  দশম দলাই লামা** | উত্তরসূরীম্খাস-গ্রুব-র্গ্যা-ম্ত্শো |
|

| * দে
* স
দলাই লামা |
| --- |
| দ্গে-'দুন-গ্রুবদ্গে-'দুন-গ্রুব | 
* ১) দ্গে-'দুন-গ্রুব
* ২) দ্গে-'দুন-র্গ্যা-ম্ত্শো
* ৩) ব্সোদ-নাম্স-র্গ্যা-ম্ত্শো
* ৪) য়োন-তান-র্গ্যা-ম্ত্শো
* ৫) ঙ্গাগ-দ্বাং-ব্লো-ব্জাং-র্গ্যা-ম্ত্শো
* ৬) ত্শাংস-দ্ব্যাংস-র্গ্যা-ম্ত্শো (ঙ্গাগ-দ্বাং-য়ে-শেস-র্গ্যা-ম্ত্শো - অস্বীকৃত)
* ৭) ব্স্কাল-ব্জাং-র্গ্যা-ম্ত্শো
* ৮) ব্যাম্স-স্পেল-র্গ্যা-ম্ত্শো
* ৯) লুং-র্তোগ্স-র্গ্যা-ম্ত্শো
* ১০) ত্শুল-খ্রিম্স-র্গ্যা-ম্ত্শো
* ১১) ম্খাস-গ্রুব-র্গ্যা-ম্ত্শো
* ১২) 'ফ্রিন-লাস-র্গ্যা-ম্ত্শো
* ১৩) থুব-ব্স্তান-র্গ্যা-ম্ত্শো
* ১৪) ব্স্তান-'দ্জিন-র্গ্যা-ম্ত্শো

 | Tenzin Gyatso, 14th Dalai Lama |